
DĖL KELEIVIŲ VEŽIMO REGULIARIAISIAIS VIETINIO SUSISIEKIMO AUTOBUSŲ MARŠRUTAIS ŠIAULIŲ MIESTE KAINŲ NUSTATYMO

Šiauliai


Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu 16 straipsnio 2 dalies 37 punktu, 18 straipsnio 1 dalimi, Lietuvos Respublikos kelių transporto kodekso 16 straipsnio 2 dalimi, Lietuvos Respublikos transporto lengvatų įstatymo 5 straipsnio 8 dalimi ir atsižvelgdama į Šiaulių miesto savivaldybės administracijos direktoriaus 2017 m. vasario 21 d. įsakymu Nr. A-238 „Dėl darbo grupės sudarymo“ sudarytos darbo grupės 2017 m. balandžio 4 d. posėdžio protokole (2017 m. balandžio 4 d. protokolas Nr. VAK-123) pateiktas išvadas ir uždarosios akcinės bendrovės „Busturas“ 2022-10-17 raštą Nr. SR-726 „Dėl „kontrolės“ bilieto įvedimo“ (DVS „Avilys“ registracijos Nr. G- 8165), Šiaulių miesto savivaldybės taryba nusprendžia:
.	Patvirtinti Keleivių vežimo reguliariaisiais vietinio susisiekimo autobusų maršrutais Šiaulių mieste kainų (eurais su PVM) sąrašą (pridedama).
.	Nustatyti, kad:
.	 keleiviui išduodamos elektroninės laikmenos įvedimo į sistemą mokestis – 1,50 Eur (su PVM);
.	keleiviui išduodamos naujos elektroninės laikmenos (kai elektroninė laikmena – turėtoji kortelė prarasta, pamesta, pavogta, sugadinta, sulūžusi ar kitu atveju, kai prarandama galimybė ja naudotis) duomenų perkėlimo mokestis – 1,50 Eur (su PVM);
.	 vaikai iki 7 metų reguliariaisiais vietinio susisiekimo autobusų maršrutais keliauja nemokamai.
.	Pripažinti netekusiais galios:
.	Šiaulių miesto savivaldybės tarybos 2017 m. gegužės 25 d. sprendimą Nr. T-190 „Dėl keleivių vežimo reguliariaisiais vietinio susisiekimo autobusų maršrutais Šiaulių mieste kainų nustatymo“ su visais pakeitimais ir papildymais;
.	Šiaulių miesto savivaldybės tarybos 2016 m. balandžio 28 d. sprendimą Nr. T-220 „Dėl keleivių vežimo reguliariaisiais vietinio susisiekimo autobusų maršrutais Šiaulių mieste kainų nustatymo“ su visais pakeitimais ir papildymais.
.	Nustatyti, kad šis sprendimas įsigalioja 2023 m. sausio 1 d.

